CELEX: 32013D0200
Language: fi
Date: 2013-04-22 00:00:00
Title: 2013/200/EU: Neuvoston päätös, annettu 22 päivänä huhtikuuta 2013 , ETA:n sekakomiteassa Euroopan unionin puolesta esitettävästä kannasta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen

26.4.2013   
            
            
               FI
            
            
               Euroopan unionin virallinen lehti
            
            
               L 116/1
            
         NEUVOSTON PÄÄTÖS,
   annettu 22 päivänä huhtikuuta 2013,
   ETA:n sekakomiteassa Euroopan unionin puolesta esitettävästä kannasta ETA-sopimuksen liitteen II (Tekniset määräykset, standardit, testaus ja varmentaminen) muuttamiseen
   (2013/200/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 2 kohdan ja 168 artiklan 4 kohdan b alakohdan yhdessä 218 artiklan 9 kohdan kanssa,
   ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Euroopan talousalueesta tehty sopimus (2), jäljempänä ’ETA-sopimus’, tuli voimaan 1 päivänä tammikuuta 1994.
            
         
               (2)
            
            
               ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen liitettä II.
            
         
               (3)
            
            
               ETA-sopimuksen liitteeseen II sisältyy teknisiä määräyksiä, standardeja, testausta ja varmentamista koskevia erityisiä määräyksiä ja järjestelyjä.
            
         
               (4)
            
            
               Unionin yhteensovitetusta monivuotisesta valvontaohjelmasta vuosiksi 2013, 2014 ja 2015 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi 31 päivänä elokuuta 2012 annettu komission täytäntöönpanoasetus (EU) N:o 788/2012 (3) olisi otettava osaksi ETA-sopimusta.
            
         
               (5)
            
            
               Unionin yhteensovitetusta monivuotisesta valvontaohjelmasta vuosiksi 2012, 2013 ja 2014 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi joulukuun 7 päivänä 2011 annettu komission täytäntöönpanoasetus (EU) N:o 1274/2011 (4) on otettu osaksi sopimusta tietyin Islantiin ja Norjaan sovellettavin mukautuksin.
            
         
               (6)
            
            
               Nämä mukautukset olisi sisällytettävä täytäntöönpanoasetukseen (EU) N:o 788/2012. Mukautukset koskevat niiden torjunta-aineiden lukumäärää, joita Islannin on valvottava, ja niiden näytteiden lukumäärää, jotka Islannin ja Norjan on otettava ja analysoitava kunkin tuotteen osalta.
            
         
               (7)
            
            
               ETA-sopimuksen liite II olisi näin ollen muutettava.
            
         
               (8)
            
            
               ETA:n sekakomiteassa esitettävän unionin kannan olisi perustuttava tähän päätökseen liitettyyn päätösluonnokseen,
            
         ON HYVÄKSYNYT TÄMÄN PÄÄTÖKSEN:
   1 artikla
   ETA:n sekakomiteassa esitettävä Euroopan unionin kanta ETA-sopimuksen liitteen II (Tekniset määräykset, standardit, testaus ja varmentaminen) ehdotettuun muuttamiseen perustuu tähän päätökseen liitettyyn luonnokseen ETA:n sekakomitean päätökseksi.
   2 artikla
   Tämä päätös tulee voimaan päivänä, jona se hyväksytään.
   
      Tehty Luxemburgissa 22 päivänä huhtikuuta 2013.
      
         
            Neuvoston puolesta
         
         
            Puheenjohtaja
         
         E. GILMORE
      
   
   
      (1)  EYVL L 305, 30.11.1994, s. 6.
   
      (2)  EYVL L 1, 3.1.1994, s. 3.
   
      (3)  EUVL L 235, 1.9.2012, s. 8.
   
      (4)  EUVL L 325, 8.12.2011, s. 24.
   
      LUONNOS
      ETA:N SEKAKOMITEAN PÄÄTÖS N:o …/2013,
      annettu …,
      ETA-sopimuksen liitteen II (Tekniset määräykset, standardit, testaus ja varmentaminen) muuttamisesta
      ETA:N SEKAKOMITEA, joka
      ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 98 artiklan,
      sekä katsoo seuraavaa:
      
                  (1)
               
               
                  Unionin yhteensovitetusta monivuotisesta valvontaohjelmasta vuosiksi 2013, 2014 ja 2015 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi 31 päivänä elokuuta 2012 annettu komission täytäntöönpanoasetus (EU) N:o 788/2012 (1) olisi otettava osaksi ETA-sopimusta.
               
            
                  (2)
               
               
                  Täytäntöönpanoasetuksella (EU) N:o 788/2012 kumotaan komission täytäntöönpanoasetus (EU) N:o 1274/2011 (2), joka on otettu osaksi ETA-sopimusta ja joka olisi näin ollen poistettava ETA-sopimuksesta.
               
            
                  (3)
               
               
                  Tämä päätös koskee elintarvikkeisiin liittyvää lainsäädäntöä. Elintarvikkeita koskevaa lainsäädäntöä ei sovelleta Liechtensteiniin niin kauan, kuin Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen soveltaminen on laajennettu koskemaan Liechtensteinia, kuten sopimuksen liitteessä II olevan XII luvun johdannossa todetaan. Tätä päätöstä ei näin ollen sovelleta Liechtensteiniin.
               
            
                  (4)
               
               
                  ETA-sopimuksen liite II olisi näin ollen muutettava,
               
            ON HYVÄKSYNYT TÄMÄN PÄÄTÖKSEN:
      1 artikla
      Muutetaan ETA-sopimuksen liitteessä II oleva XII luku seuraavasti:
      
                  1.
               
               
                  Poistetaan 68 kohdan (komission täytäntöönpanoasetus (EU) N:o 1274/2011) teksti.
               
            
                  2.
               
               
                  Lisätään 71 kohdan (komission asetus (EU) N:o 378/2012) jälkeen seuraava:
                  
                              ”72.
                           
                           
                              
                                 32012 R 0788: komission täytäntöönpanoasetus (EU) N:o 788/2012, annettu 31 päivänä elokuuta 2012, unionin yhteensovitetusta monivuotisesta valvontaohjelmasta vuosiksi 2013, 2014 ja 2015 kasvi- ja eläinperäisissä elintarvikkeissa ja niiden pinnalla olevien torjunta-ainejäämien enimmäismäärien noudattamisen varmistamiseksi ja kuluttajien kyseisille torjunta-ainejäämille altistumisen arvioimiseksi (EUVL L 235, 1.9.2012, s. 8).
                           
                        Tätä sopimusta sovellettaessa asetuksen säännöksiä koskevat seuraavat mukautukset:
                  
                              a)
                           
                           
                              Lisätään 1 artiklaan seuraava:
                              ”Islanti voi vuosina 2013, 2014 ja 2015 jatkaa samojen 61 torjunta-aineen näytteenottoa ja analysointia, joita se on seurannut markkinoillaan vuonna 2012 olleissa elintarvikkeissa.”
                           
                        
                              b)
                           
                           
                              Lisätään liitteessä II olevaan 5 kohtaan seuraava:
                              
                                          ”IS
                                       
                                       
                                          12 (*)
                                          15 (**)
                                       
                                    
                                          NO
                                       
                                       
                                          12 (*)
                                          15 (**)” ”
                                       
                                    
                        
            2 artikla
      Täytäntöönpanoasetuksen (EU) N:o 788/2012 islanniksi ja norjaksi laaditut tekstit, jotka julkaistaan Euroopan unionin virallisen lehden ETA-täydennysosassa, ovat todistusvoimaisia.
      3 artikla
      Tämä päätös tulee voimaan …, jos kaikki ETA-sopimuksen 103 artiklan 1 kohdan mukaiset ilmoitukset on tehty (3).
      4 artikla
      Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
      
         Tehty Brysselissä
         
            
               ETA:n sekakomitean puolesta
            
            
               Puheenjohtaja
            
         
         
            
               ETA:n sekakomitean
            
            
               sihteerit
            
         
      
      
         (1)  EUVL L 235, 1.9.2012, s. 8.
      
         (2)  EUVL L 325, 8.12.2011, s. 24.
      
         (3)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]